A Bizottság 2278/1999/EK rendelete

(1999. október 21.)

a Közösség erdőinek a légköri szennyezés elleni védelméről szóló 3528/86/EGK tanácsi rendelet alkalmazására vonatkozó egyes részletes szabályok megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 307/97/EK rendelettel [1] módosított, a Közösség erdőinek a légköri szennyezés elleni védelméről szóló, 1986. november 17-i 3528/86/EGK [2] tanácsi rendeletre és különösen annak 2. és 4. cikkeire,

mivel:

(1) A 3528/86/EGK rendelet alapján a Közösség gondoskodik az erdők légköri szennyezés elleni védelmének a közösségi program szerinti intézkedéseihez szükséges pénzügyi hozzájárulásról.

(2) Ennek a rendeletnek a 12. cikke kiköti, hogy a Közösség hozzájárulásának ki kell terjednie az erdők, különösen a légköri szennyezés által okozott károk időszakos felmérésére, az erdei ökoszisztémák intenzív és folyamatos állandó mintaterületekből álló hálózatára, kísérletekre, valamint az erdők légköri szennyezés elleni védelmének javítását célzó kísérleti és bemutató projektekre.

(3) A hatékonyság érdekében, továbbá nemzeti és közösségi szinten az eljárások egyszerűsítése és ésszerűsítése érdekében, a különböző intézkedéseket, amelyekre a Közösség pénzügyi támogatását kérik, az egyes tagállamok éves nemzeti programjában együtt kell szerepeltetni.

(4) Részletes szabályokat kell elfogadni arra vonatkozóan, hogy a nemzeti programok alapján hogyan kell beadni a támogatási pályázatokat, és azoknak milyen információt kell tartalmazniuk vizsgálatuk meggyorsítása érdekében.

(5) Be kell vezetni a közösségi támogatás előlegfizetési rendszerét, hogy segítsék a tagállamokat nemzeti programjaik megfelelő pénzügyi igazgatásában.

(6) Az illetékes hatóság által a nemzeti program alapján az előlegek és a fennmaradó összegek kifizetésére a Bizottságnak benyújtott pályázatoknak meghatározott adatokat kell tartalmazniuk annak érdekében, hogy elősegítsék a költségráfordítás szabályszerűségének megállapítását.

(7) A Bizottságot tájékoztatni kell arról, hogy az intézkedéseket a támogatás megadásáról szóló határozatban megállapított feltételekkel és határidőn belül hajtják végre.

(8) A tagállamoknak el kell fogadniuk a szükséges rendelkezéseket annak biztosítására, hogy hatékony ellenőrzéseket végezzenek a nemzeti programok szerinti intézkedések végrehajtására vonatkozóan.

(9) A 3528/86/EGK rendelet 14. cikke és az Európai Közösségek pénzügyi érdekeinek védelméről szóló, 1995. december 18-i 2988/95/EGK (EK, Euratom) tanácsi rendelet [3] megköveteli, hogy a tagállamok győződjenek meg a Közösség által finanszírozott intézkedések hatékony és szabályszerű jellegéről, és hajtsák be a szabálytalanságok vagy hanyagság eredményeként elveszett összegeket. Az ilyen összegek a Közösség költségvetéséből történő indokolatlan felhasználásnak minősülnek, és ezért ezeket vissza kell fizetni a Közösségnek.

(10) Ha a 3528/86/EGK rendelet 14. cikkében előírt, a Bizottság által elvégzett ellenőrzések szabálytalanságot fednek fel, a tagállamnak lehetőséget kell adni az említett helyzettel kapcsolatos vélemény megfogalmazására. Ahol a szabálytalanság beigazolódik, és az érintett összegek a Közösség költségvetéséből történő indokolatlan felhasználásnak minősülnek, úgy azokat vissza kell fizetni a Közösségnek.

(11) Az 526/87/EGK bizottsági rendeletetet [4], a legutóbb az 1398/95/EK rendelettel [5] módosított 1696/87/EGK bizottsági rendelet [6] 2. cikkét és a legutóbb az 1545/1999/EK rendelettel [7] módosított 1091/94/EK bizottsági rendelet [8] 2. cikkét hatályon kívül kell helyezni.

(12) Az 1987. június 10-i 1697/87/EGK bizottsági rendeletet [9] is hatályon kívül kell helyezni. Ez a rendelet azonban még alkalmazható a 3528/86/EGK rendelet alapján az 1999. november 1-je előtt megítélt közösségi pénzügyi hozzájárulások kifizetésére.

(13) Az ebben a rendeletben előírt intézkedések megfelelnek az Erdészeti Állandó Bizottság véleményének,

ELFOGADTA EZT A RENDELETET:

1. cikk

(1) A 3528/86/EGK rendeletet 2. és 4. cikkeiben előírt intézkedéseket a tagállamok által évente összeállítandó programok alapján hajtják végre. A nemzeti programoknak tartalmazniuk kell valamennyi, e cikkek alapján a támogatásra benyújtott pályázatot. Tartalmazniuk kell e rendelet I. mellékletében felsorolt információkat és az ezeket tanúsító iratokat, valamint a 2. cikkben részletezett információkat. A tagállamok a Bizottságnak minden évben november 1-je előtt megküldik a következő évre vonatkozó programjaikat két példányban.

(2) Az (1) bekezdésben megjelölt nemzeti programokat a finanszírozásról szóló bizottsági határozat értesítési időpontjától számított három éven belül be kell fejezni, és nem lehet meghosszabbítani.

2. cikk

Az 1. cikkben említett programoknak tartalmazniuk kell még:

- a kedvezményezettek által adandó tanúsító iratok jegyzékét; "tanúsító irat" minden, vagy az érdekelt tagállam törvényeinek vagy rendeleteinek, avagy az illetékes hatóság által elfogadott intézkedéseknek megfelelően összeállított irat, amely tanúsítja, hogy az egyes egyedi pályázatokhoz tartozó körülmények helytállóak. A jegyzék megadja minden egyes irat leírását és azokat a rendelkezéseket vagy intézkedéseket, amelyek alapján az iratot összeállították, továbbá egy rövid leírást ezeknek az iratoknak a tartalmáról,

- azoknak a formanyomtatványoknak a példányait, amelyeken a kedvezményezetteknek be kell nyújtaniuk a kifizetésre vonatkozó kérelmeiket. Ezeknek a formanyomtatványoknak tartalmazniuk kell legalább egy összegezést a felmerült költségekről és egy összehasonlító táblázatot, amely megadja az előírt és végrehajtott intézkedések minőségi és mennyiségi leírását,

- egy leírást a helyszínen végzendő ellenőrzési és irányítási módszerekről, hogy biztosítsák a program szerinti intézkedések eredményes végrehajtását a 3528/86/EGK rendelet 14. cikke alapján.

A tagállamok a Bizottságot is értesítik az ebben a cikkben említett iratok későbbi aktualizálásáról.

3. cikk

(1) A 3528/86/EGK rendelet 13. cikkének megfelelően a tagállam kijelöli a program megvalósítására feljogosított illetékes hatóságot.

(2) Az illetékes hatóságok a nemzeti programhoz nyújtott közösségi támogatás 50 %-áig terjedő előleget kérhetnek, legkorábban a program finanszírozásáról szóló bizottsági határozat értesítési időpontját követő év január 1-jén.

(3) Az illetékes hatóságok egy második, legfeljebb 30 %-os előleget kérhetnek, amennyiben bizonyítékot szolgáltattak arról, hogy ugyanerre a programra adott első előleg 60 %-át felhasználták.

(4) A fennmaradó összeget azt követően fizetik ki, hogy a Bizottság megkapta és jóváhagyta a zárójelentést, a pénzügyi zárójelentést és a nemzeti programra az utolsó kifizetés iránti kérelmeket.

4. cikk

(1) A program finanszírozásáról szóló bizottsági határozat értesítési időpontját követő év július 1-jétől az illetékes hatóságok félévenként értesítik a Bizottságot a kedvezményezettek részére történt kifizetésekről a II. mellékletnek megfelelően, és csatolják a munka előrehaladási állapotát leíró beszámolót.

(2) Az illetékes hatóságoknak a nemzeti programra vonatkozó előlegek és fennmaradó összegek kifizetése iránti kérelmeket a Bizottsághoz kell benyújtaniuk két példányban, a III. mellékletnek megfelelően.

5. cikk

(1) A tagállam által beszedett, szabálytalanságok vagy hanyagság miatt elveszett minden összeget a tagállamnak vissza kell fizetnie a Közösségnek.

(2) Ha a fennmaradó összeg kifizetését követő négy éven belül a Bizottság egy, a Közösség által finanszírozott programban szabálytalanságot állapít meg, amelyre a kérdéses összeget az (1) bekezdés alapján nem fizették vissza a Közösségnek, tájékoztatja erről a tagállamot, és lehetőséget ad számára észrevétel megtételére.

(3) Ha a helyzet vizsgálata és a tagállam által tett észrevételek alapján a Bizottság megállapítja a szabálytalanságot, a tagállam visszafizeti a kérdéses összegeket.

6. cikk

Az 526/87/EGK rendelet, az 1696/87/EGK rendelet 2. cikke és az 1091/94/EK rendelet 2. cikke hatályát veszti.

7. cikk

Az 1697/87/EGK rendelet hatályát veszti. Ez azonban továbbra is alkalmazandó a 3528/86/EGK rendelet alapján az 1999. november 1-je előtt megítélt közösségi pénzügyi hozzájárulások kifizetésére.

8. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. október 21-én.

a Bizottság részéről

Franz Fischler

a Bizottság tagja

[1] HL L 51., 1997.2.21., 9. o.

[2] HL L 326., 1986.11.21., 2. o.

[3] HL L 312., 1995.12.23., 1. o.

[4] HL L 53., 1987.2.21., 14. o.

[5] HL L 139., 1995.6.22., 4. o.

[6] HL L 161., 1987.6.22., 1. o.

[7] HL L 180., 1999.7.15., 9. o.

[8] HL L 125., 1994.5.18., 1. o.

[9] HL L 161., 1987.6.22., 23. o.

--------------------------------------------------

I. MELLÉKLET

A KÖZÖSSÉG ERDŐINEK A LÉGKÖRI SZENNYEZÉS ELLENI VÉDELME (3528/86/EGK RENDELET)

Információk a nemzeti programról a 20..-as évben

TAGÁLLAM:

1. A program rövid leírása: Az illetékes hatóság kapcsolattartó személye: (a kapcsolattartó személy/szerv neve, címe, telefon- és faxszámai, e-mail címe); a program végrehajtásának kezdési és befejezési időpontjai; a program összes költsége és a kért támogatás (összköltség százaléka); a költségek lebontása intézkedésenként; a végrehajtás várható ütemezése és a szerv, amelynek a programhoz nyújtandó közösségi pénzügyi támogatás kifizetendő (név, banki adatok); annak a megerősítése, hogy a program benyújtása előtt nem kezdik meg a munkát; annak megerősítése, hogy a program alapján nem nyújtanak be pályázatokat egyéb közösségi Alaphoz; a nemzeti program pénzügyi ütemezése: felhasználandó az 1. és 1b. formanyomtatvány.

2. Egyedi támogatási pályázatok a 3528/86/EGK rendelet alapján (az erdei ökoszisztémák intenzív és folyamatos hosszú távú megfigyelése): felhasználandó a 2. és 2a. és/vagy 2b. és/vagy 2c. és/vagy 2d. formanyomtatvány.

3. Egyedi támogatási pályázatok a 3528/86/EGK rendelet 4. cikke alapján (kísérletek, kísérleti és bemutató projektek): felhasználandó a 3. és 3a. formanyomtatvány.

Magyarázó megjegyzések

A Közösség erdőinek a légköri szennyezés elleni védelméről szóló 3528/86/EGK rendelet alapján a Bizottsághoz társfinanszírozás céljából benyújtott kísérleteket és folyamatos megfigyelési tevékenységeket a tagállamok évente egy programban gyűjtik össze, a Közösség a pénzügyi támogatását programonként fizeti ki a tagállamok által kijelölt illetékes hatóságoknak, amelyek azután azt megtérítik az adott felelős szervnek.

A 3528/86/EGK rendelet 2. és 4. cikkei, valamint módosításai alapján megvalósítandó valamennyi tevékenységet, amelyekre a Közösség társfinanszírozását kérik, egyedi pályázatonként kell belefoglalni a programba.

Tevékenységi típusok:

A programok két tevékenységi típust és négy tevékenységi altípust tartalmaznak:

A. típus: | Erdei ökoszisztémák megfigyelése (3525/86/EGK rendelet 2. cikke). |

A1. altípus: | Szisztematikus mintavételi rácsháló (16 x 16 km) és a koronaállapot évenkénti felvételét, a talajvizsgálat lehetséges ismétlése vagy a levelek kémiai összetételének a vizsgálata. |

A2. altípus: | Az intenzív mintaterületek megfigyelései. |

A3. altípus: | Az intenzív vagy folyamatos megfigyeléshez szükséges minden kiegészítő tevékenység (ilyenek a módszerek vizsgálata, speciális tanulmányok stb.). |

A4. altípus: | Javaslatok európai vagy regionális szinten szisztematikus mintavételi rácshálóból vagy intenzív megfigyelésből származó valamennyi adat értékelésére (beleértve a külső értékelést). |

B. típus: | Kísérleti tevékenységek (3528/86/EGK rendelet 4. cikke). |

Prioritások:

A tevékenységek három prioritásba oszthatók be:

1. prioritás: | Kötelező megfigyelések és elemzések a megkívánt pontossággal (QC/QA). |

2. prioritás: | Fontos megfigyelések és elemzések, amelyek nem kötelezőek (pl. az ajánlott paraméterek elemzése). A minőséget biztosító kiegészítő és ideiglenes intézkedések is ide tartoznak. |

3. prioritás: | Minden egyéb, az útmutatóban vagy végrehajtási rendeletben nem részletezett intézkedés. Ez magában foglalja azokat a megfigyeléseket és elemzéseket, melyeket a végrehajtási rendeletben vagy útmutatóban nem részletezett módszerek alkalmazásával hajtottak végre, továbbá a kísérleti tevékenységeket (4. cikk). |

A kért pénzügyi támogatást a programban elkülönítve kell kimutatni mind a három prioritási kategóriára.

Formanyomtatványok

A programok benyújtásához a következő formanyomtatványokat kell felhasználni:

- a program rövid leírása (1. formanyomtatvány),

- a program pénzügyi terve (1b. formanyomtatvány),

- általános információk (2. és 3. formanyomtatványok),

- különleges információk (2a., 2b., 2c. és 2d. formanyomtatványok).

A programleírást tartalmazó formanyomtatvány információt tartalmaz az illetékes nemzeti hatóságokról és összefoglaló információt a programban szereplő, különböző egyedi pályázatokról, ütemezéssel együtt. A formanyomtatványon fel kell tüntetni az illetékes nemzeti hatóság pecsétjét, a dátumot, a megfelelő aláírást, amely alatt olvashatóan szerepeljen az aláíró neve. A program pénzügyi terve információt tartalmaz a Közösség pénzügyi támogatásának tervezett felhasználásáról. Az általános információk formanyomtatványát (amely általános információkat tartalmaz az egyedi pályázatokról) és a különleges információk formanyomtatványát (amely technikai információkat tartalmaz) csatolni kell minden egyes egyedi támogatási pályázathoz (a 2. formanyomtatvány a 2. cikk alatti tevékenységekre, a 3. formanyomtatvány a 4. cikk alatti tevékenységekre; 2a. és/vagy 2b., és/vagy 2c., és/vagy 2d. a technikai információkra vonatkozik). Az általános információk formanyomtatványán szerepelnie kell az illetékes nemzeti hatóság bélyegzőjének, azt megfelelően keltezni kell, és alá kell írni amely alatt olvashatóan fel kell tüntetni az aláíró nevét.

1. formanyomtatvány: | Programleírást tartalmazó formanyomtatvány, amely információt tartalmaz az illetékes nemzeti hatóságról és összefoglaló információt a programban szereplő, különböző egyedi pályázatokról, ütemezéssel együtt |

1b. formanyomtatvány: | Nemzeti program pénzügyi terve |

2. formanyomtatvány: | Minden, a folyamatos megfigyelési tevékenységre vonatkozó pályázat (2. cikk): Általános információk formanyomtatványa (A1/A2/A3/A4 tevékenységek) |

2a. formanyomtatvány: | Pályázatok az A1. típusú tevékenységekre: technikai információk a szisztematikus mintavételi hálóról (I. szint) |

2b. formanyomtatvány: | Pályázatok az A2. típusú tevékenységekre: technikai információk az intenzív mintaterületeken történő megfigyelésekről (II. szint) |

2c. formanyomtatvány: | Pályázatok az A3. típusú tevékenységekre: technikai információk az intenzív folyamatos megfigyelésre vonatkozó további szempontokról (II. szint) |

2d. formanyomtatvány: | Pályázatok az A4. típusú tevékenységekre: technikai információ az intenzív folyamatos megfigyelésre vonatkozó értékelési tevékenységekről (II. szint) |

3. formanyomtatvány: | Minden, a kísérleti tevékenységekre vonatkozó pályázat (4. cikk): Általános információk formanyomtatványa (B. típusú tevékenységek) |

3a. formanyomtatvány: | Minden, a kísérleti tevékenységekre vonatkozó pályázat (4. cikk): Különleges információk formanyomtatványa (technikai összefoglaló) |

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------

II. MELLÉKLET

Bevezető megjegyzések

Az előlegek és a fennmaradó összegek fizetése iránti kérelmeket, a hathavi kimutatásokat és az elvégzett munkákról készített jelentéseket két példányban kell benyújtani a következő címre:

European Commission

Directorate-General for Agriculture

Unit VI FII 2

Rue de Loi/Wetstraat 200

B-1049

Brussels

Hathavi fizetési kimutatás

Felhasználandó az 1. táblázatban megadott formanyomtatvány.

Az elvégzett munkák

Felhasználandó a 2. táblázatban megadott formanyomtatvány.

+++++ TIFF +++++

+++++ TIFF +++++

--------------------------------------------------

III. MELLÉKLET

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------